SA v PAK 1st ODI: हाशिम अमला ने विराट कोहली का रिकॉर्ड भले ही तोड़ दिया हो, लेकिन...  
अमला ने जड़ा वनडे में 27वां शतक
विराट से दो पारियां कम लीं
विराट ने ली थीं 169 पारियां, अमला की 167
भारतीय कप्तान विराट कोहली की कुछ समय पहले तक सिर्फ दो ही विदेशी बल्लेबाजों से होड़ थी. एक हाशिम अमला (Hashim Amla 27th Century) हैं. और एक एबी डि विलियर्स ने क्रिकेट को अलविदा कह दिया है. एबी ने तो सार्वजनिक रूप से विराट को खुद से बेहतर बल्लेबाज करार दिया था. हाशिम अमला बोलते ही नहीं हैं. चुपचाप रन बनाने में जुटे रहते हैं. अब उन्होंने कोहली (Breaks Virat Kohli Record) के एक रिकॉर्ड तो तोड़ दिया. और वह भी बहुत ही बारीक अंतर से. हाशिम अमला ने पाकिस्तान के खिलाफ पहले वनडे (RSA vs PAK, 1st ODI) में यह रिकॉर्ड तोड़ा. 
Fifty for Hashim Amla!
He has helped lay a strong platform for South Africa, but Pakistan have kept the run rate in check. At the halfway stage of their innings, the hosts are 118/1.#SAvPAK LIVE ????https://t.co/GPUFjyHgoBpic.twitter.com/2Ze6MgktD8
पाकिस्तान ने पहले वनडे में मेजबान दक्षिण अफ्रीका को छह विकेट से हरा दिया, लेकिन इससे पहले हाशिम ही छाए हुए थे. वजह यह थी कि उन्होंने तोड़ा डाला था विराट कोहली का रिकॉर्ड. हाशिम ने 120 गेंदों पर 7 चौकों और 1 छक्के से बिना आउट हुए 108 रन की पारी खेली. इससे दक्षिण अफ्रीका 266 रन बनाने में कामयाब रहा था. 
लेकिन विराट कोहली के सबसे तेज 27 शतक बनाने के रिकॉर्ड को अब हाशिम अमला ने तोड़ दिया है. जहां विराट कोहली ने अपना 27वां शतक 169वीं पारी में बनाया था, तो हाशिम अमला ने यह कारनामा उनसे दो पहले 167 पारियों में ही कर डाला. कोहली ने यह रिकॉर्ड साल 2017 में पुणे में बनाया था. निश्चित ही यह एक बड़ा रिकॉर्ड है, लेकिन कोहली के चाहने वाले कह रहे हैं कि इससे उन्हें कोई फर्क नहीं पड़ता क्योंकि कोहली रिकॉर्ड और बल्लेबाज के तौर पर बहुत आगे निकल चुके हैं. 
कोहली के समर्थकों का कहना है कि हाशिम ने भले ही 27वां शतक कोहली से पहले बना दिया हो, लेकिन वह विराट के 39 शतकों के रिकॉर्ड को कभी नहीं तोड़ पाएंगे. और इस दावे में दम भी है. अमला की उम्र 35 साल से ज्यादा हो चुकी है. बात तो सही है कि रेस में अमला कोहली से मीलों पीछे छूट चुके हैं.